[{"text_idx": "#000000", "text": "Ydy hiliaeth wedi lleihau yng Nghymru?"}, {"text_idx": "#000002", "text": "Mae pawb yn wahanol. Mae rhai'n fwy awyddus i fod yn wahanol nag eraill."}, {"text_idx": "#000004", "text": "Wrth i BBC Cymru edrych ar sut mae'r wlad yn newid, does dim osgoi'r ffaith bod hiliaeth a rhagfarnau'n bodoli yng Nghymru."}, {"text_idx": "#000007", "text": "Fe gafodd ei geni a'i magu yng Nghaerdydd. Ond mae dal yn cael ei holi o ble mae'n dod \"go iawn\". A hynny oherwydd ei bod yn ddu."}, {"text_idx": "#000008", "text": "\"Tra fy mod yn gweld fy hun fel Cymraes, dydw i ddim yn siw\u0302r os ydi Cymry - Cymry gwyn - yn fy nerbyn i fel Cymraes."}, {"text_idx": "#000009", "text": "\"Mae pobl yn cymryd yn ganiataol fy mod i'n 'arall',\" meddai."}, {"text_idx": "#000011", "text": "Mae nawr yn cadeirio'r Gyfnewidfa Dreftadaeth a Diwylliannol - sefydliad gafodd ei greu er mwyn diogelu hanes Tiger Bay - a phoblogaeth leiafrifol Cymru."}, {"text_idx": "#000012", "text": "\"Fy ngwreiddiau ethnig i yw Afro-Caribbean ond Cymraes ydw i."}, {"text_idx": "#000013", "text": "\"I mi, mae rhagfarnau hiliol yng Nghymru ac yng Nghaerdydd yn benodol wedi newid yn y modd mae'n gweithio... yr un alaw, ond dawns wahanol."}, {"text_idx": "#000015", "text": "\"'Dw i'n meddwl os ydych chi'n ddu, chi'n dysgu'n gynnar - pan chi'n ifanc - i dal sylw i'r arwyddion, y ffordd mae pobl yn ymddwyn tuag atoch chi."}, {"text_idx": "#000016", "text": "\"Ond rydw i'n dweud hynny nawr - 'dw i bron yn 70."}, {"text_idx": "#000017", "text": "\"Mae gan y plant brofiadau gwahanol i'r rhai gefais i fel person ifanc.\""}, {"text_idx": "#000018", "text": "Disgrifiad o\u2019r llun, Gaynor, no\u0302l yn 1957, yn cyflwyno blodau i Shirley Bassey yn ardal y dociau Caerdydd"}, {"text_idx": "#000025", "text": "Mae hefyd yn teimlo bod gan ddiwylliant Cymru ddelwedd hen ffasiwn ym meddyliau nifer."}, {"text_idx": "#000027", "text": "Mae'r atebion yn awgrymu bod yna werthfawrogiad o gyfraniad positif mae mudwyr wedi ei gael ar economi Prydain yn ogystal a\u0302'n bywyd diwylliannol."}, {"text_idx": "#000029", "text": "Disgrifiad o\u2019r llun, Yn o\u0302l Reuel Elijah, mae'n \"lwcus i beidio wynebu hiliaeth\""}, {"text_idx": "#000030", "text": "Yn o\u0302l Kamilla Kosteck-Nestrata, mae pethau wedi newid ers iddi hi symud i Wrecsam o Wlad Pwyl er mwyn cael gwaith."}, {"text_idx": "#000034", "text": "\"Mae gen i lwyth o ffrindiau o Loegr a Chymru. 'dw i'n meddwl bod pobl yn fwy goddefgar nag oedden nhw 12 mlynedd yn o\u0302l.\""}, {"text_idx": "#000036", "text": "\"Dydw i ddim wedi cael profiad o wahaniaethu yn uniongyrchol efallai, ond rydw i'n edrych yn wyn ac yn 'gyffredin'. Ond mae person du yn gallu cael profiadau hollol wahanol."}, {"text_idx": "#000038", "text": "\"Felly pan ydyn ni'n trafod anffafriaeth ....mae oed, ethnigrwydd, crefydd, cenedlaetholdeb a dosbarth yn ffactorau sy'n dylanwadu ar brofiadau unigolion....\""}, {"text_idx": "#000040", "text": "Mae'n anodd mesur sut y mae pobl yn gweld rhagfarnau."}, {"text_idx": "#000041", "text": "Ond mi ydan ni'n gwybod bod troseddau casineb wedi cynyddu yng Nghymru a Lloegr yn ystod y flwyddyn ddiwethaf."}, {"text_idx": "#000045", "text": "\"Un o'r rhesymu 'dw i yma - dyma un o'r gwledydd mwyaf democrataidd, gwlad oedd ddim yn gweld gwahaniaethau."}, {"text_idx": "#000046", "text": "\"Roedd pawb yn cael eu trin yn gyfartal. Mi oedd gennym ni'r un hawliau, hawliau dynol, hawliau merched, pethau nad oeddwn i wedi arfer efo nhw."}, {"text_idx": "#000047", "text": "\"Felly fe wnes i ddysgu popeth positif yn y wlad yma, dyna pam 'dw i eisiau cadw hynny oherwydd dyna sy'n gwneud fan hyn yn arbennig.\""}, {"text_idx": "#000056", "text": "Cofio'r brotest ar y bont"}, {"text_idx": "#000057", "text": "Stifyn Parri 'wedi helpu ei hun ac eraill' drwy Brookside"}, {"text_idx": "#000062", "text": "Ateb y Galw: Tegwen Morris"}, {"text_idx": "#000063", "text": "'Mae Portmeirion yn le sbesial'"}]